
Nos Special 
Cuminda 
Crioyo 


Oké Take Away 


565-3232 


9 di October, Dia di 
Bombero 
DANKI NA NOS 
CUERPO DI 
BOMBERO PA E 
TRABOU CU NAN TA 
EHERCIENDO PA E 
SIGURIDAD DI NOS 
TUR 


MANERA SARDINCHI DEN 
BLIK 8 ECUATORIANO 
GEPROP DEN AUTO 
SOSPECHOSO 


19 ARUBIANO PEGA NA ISRAEL: 
VUELO A CANCELA 


DAMA A YEGA BOTICA 
SIN PAÑA DI ABAO Y 
SANGRANDO 


DAMA ARIBA 
QUADRACER 
A ACCIDENTA 


Diadomingo madruga a drenta informe di un 
caso di losmento di tiro na e pompstation na 
Sasaki, mesora a dirigi un patruya na e sitio. 
Na yegada di e patruya a bin compronde for 
di un testigo cu un auto Kia Cerato a yega 


2 persona color scur a baha y a los un tiro 
riba un auto staciona y despues a bandona e 
sitio direccion pariba. Polis a keda di busca 
e grabacion di e camaranan di seguridad na 
e sitio. 


AUTO A YEGA POMPSTATION NA SASAKI 2 HOMBER A BAHA 
UN A LOS UN TIRO RIBA UN AUTO STACIONA Y A BAY 

(Foto di grupo Arubiano). 
Solo di Pueblo a wordo 
aserca pa familiarnan na 
Aruba pa informa cu tin un 
grupo di 19 Arubiano pega 
na Isreal. 
E informe ta sigui bisa cu 
nan tabata cla pa sali di 
Isreal ora cu nan vuelo di 
Turkish Airlines a cancela. 
Ta 
casualidad 
cu 
nan 
vuelo di regreso tabata pa 
diadomingo. 


Nan a bula di Amsterdam 
pa Turkia y Turkia pa 
Isreal. 
Manera ta conoci, Isreal ta 


den guera cu Hamas y no 
por descarta escalacion di 
e situacion. 
Merca a manda alerta pa 
su cuidadanonan pa ta 
cauteloso y si nan desea 
pa bandona Isreal, por 
hasi esey di acuerdo cu 
vuelonan disponibel. 
Diasabra, Hamas a lansa 
algun mil ( 2500) raket 
riba Isreal. Nan a infiltra 
seguridad di Isreal y a 
mata varios na e frontera 
cu Gaza. 
Mientrastanto ta activando 
embahda 
Hulandes 
na 
Isreal 
pa 
asisiti 
e 
19 


Arubianonan y agilisa nan 
regreso pa Hulanda. 
Te cu awor e grupo ta 
mantene trankilidad, pero 


ta basta precupa. 


Solo di Pueblo ta hasi un 
yamada na Departamento 


di Relacion Exterior pa nan 
intermedia pa e grupo aki 
na embahada Hulandes. 


19 Arubiano pega na Israel: vuelo a cancela 


Palm Beach - Diasabra marduga den careda di 2'or polis y 
ambulance a bay ariba e caminda cera dilanti Citgo Palm 
Beach, unda un quadracer a accidenta. 


Na yegada di polis ya ambulance a yega prome cu nan. 


Locual a sosode tawata cu un dama ariba e un Raptor pa 
un of otro motibo biniendo for di pabou a sigui bay strit 
dal y accidenta. 


E la resulta herida na pia y despues di algun rato 
Paramediconan a opta pa transport'e pa Hospitaal. 


Weekend pasa; ariba diadomingo marduga un otro 
motociclista a accidenta ariba e mesun pida cera aki, y bay 
cay den un buraco memey di caminda. 


Dama ariba 
quadracer a 
accidenta ariba 
caminda cera na 
Palm Beach 

Buenos 
Aires 
- 
Recientemente, 
Minister 
di Husticia y Asuntonan 
Social sr. Rocco Tjon, 
tawata 
presente 
na 
e 
di cinco edicion di e 
“Global 
Mental 
Health 
Summit”, 
na 
Buenos 
Aires, Argentina. Durante 
e simposio aki, minister 
Tjon a hiba palabra den e 
closing panel, den nomber 
di reino completo. A papia 
tocante kico Aruba y reino 
completo ta haciendo, pa 
atende debidamente cu e 
tema di salud mental. 


E balor agrega di e simposio 
aki ta cu nos por siña y 
comparti 
informacion 
cu otro paisnan, pa loke 
ta 
trata 
salud 
mental, 
pero tambe ta brinda e 
oportunidad 
unico 
pa 
comproba y verifica si nos 
maneho ta cuadra cu e 
situacion actual na mundo, 
of 
si 
esakinan 
mester 
wordo adapta. E simposio 
aki a brinda e espacio 
pa reflexiona riba locual 
e otro paisnan a trece 
padilanti, 
y 
scuchando 
esaki, tawata un momento 
di realisacion caminda por 
a tuma nota cu nos cada 
un ta enfrenta e mesun 


reto y oportunidadnan pa 
loke ta salud mental. Asina 
por deduci cu, e retonan cu 
nos cada un ta enfrenta, 
por wordo mitiga door di 
traha mas di cerca cu otro, 
creando 
asociacionnan 
como tambe ehecutando 
un enfoke multisectorial. 


Segun 
e 
mandatario, 
como 
ex-miembro 
di 
Cuerpo 
Policial 
di 
Aruba, y ex-director di 
KIA, el a experiencia e 
consencuencianan 
di 
e 
negligencia pa cu salud 
mental, ora cu e cuido aki 
no ta wordo brinda na 
tempo. Algun experto a 
menciona, cu adiccion di 
substancianan, gambling 
y abuso domestico hopi 
biaha ta e causa principal 
di 
enfermedad 
mental. 
Pues 
programanan 
social di sosten, manera 
"Veilige 
Bario’s" 
cu 
ta 
enfoka riba programanan 
di deporte, arte, y salud 
mental pa nos hubentud 
ta sumamente importante. 
Interesante 
tawata 
pa 
scucha expertonan papia 
tocante 
e 
importancia 
di 
tin 
programanan 
social 
di 
sosten, 
pa 
mitiga 
problemanan 
di 
salud mental, y promove 
bienestar. 


Na aña 2018, Aruba a 
inverti 20 miyon dollar, 
pa 
fortifica 
e 
cadena 
social y di salud mental. 
Despues di e pandemia, a 
enfoca riba inversionnan 
sostenibel, como tal a traha 
un ‘roadmap’ pa atende cu 
e tematica di problemanan 
di salud mental y adiccion. 


E 
roadmap 
ta 
enfoca 
riba fortalece Aruba su 
sistema di cuido pa cu 
salud mental, y tambe ta 
provee un agenda comun 
pa loke ta inversionnan. 
Importante pa menciona 
ta cu e ‘roadmap’ tin seis 
punto di prioridad, cual por 
wordo uza como e base pa 
involucra sectornan priva 
y publico, organisacionnan 
di sociedad civil, y demas 
sectornan. Pa motibo di 
esaki, a tuma e decision 
deliberadamente pa pone e 
cuido di salud mental bou 
di Ministerio di Husticia 
y Asuntonan Social pa 
asina 
crea 
un 
enfoke 
multisectoral. 


E 
‘roadmap’ 
aki 
a 
wordo 
crea, 
danki 
na 
nos 
diferente 
partners; 
departamento 
di 
salud 
publico, 
Pan 
American 
Health 
Organization, 
World Health Organization 
conhuntamente 
cu 
e 
comision nacional pa cu 
salud mental. Aruba ta 
conta cu partnernan na 
un nivel nacional pero 


tambe na nivel di reino 
Hulandes. A traves di 
Reino Hulandes, Aruba ta 
conta cu plataformanan 
di 
consulta, 
caminda 
ministernan como tambe 
nan representantenan ta 
reuni y atende cu e tematica 
di salud mental. E obhetivo 
ta pa tin un agenda comun, 
caminda e enfoke por ta 
uno similar na otro y asina 
atende cu e retonan pero 
tambe e oportunidadnan 
pa cu salud mental. 


E seis areanan di prioridad 
di 
e 
roadmap 
aki 
ta 
enfoca riba entre otro, e 
parti 
di 
financiamento, 
tecnologia 
medico, 
opleiding, informacion y 
mas. Durante e simposio, 
expertonan 
a 
enfoca 
riba e importancia di tin 
suficiente personal cu ta 
cualifica den loke ta salud 
mental, pero tambe pa keda 
inverti den nan desaroyo 
personal. E inversionnan 
aki ta esencial, y alabes 
ta eleva e calidad di cuido 
cu ta wordo brinda na nos 
comunidad. 


Pa e motibo aki, Gobierno 
di Aruba, kier para keto 
y duna un danki enorme 
na tur nos profesionalnan 
cu ta traha den e cadena 
social, 
particularmente 
salud mental y adiccion, 
nos sa cu e trabou cu 
boso ta haci, hopi biaha 
no ta wordo balora den 
comunidad, cual por ta 
algo 
demotivante, 
pero 
asina mes boso ta sigui 
duna di boso banda y esaki 
sigur ta algo di admira. 


Por ultimo, Aruba ta para 
solido cu e pensamento 
cu salud mental mester 
bira algo cu ta normal pa 
papia di dje na cas y den 
comunidad. 


Reino 
Hulandes 
ta 
comprometi pa ta parti 
di e movimiento global 
caminda 
salud 
mental 
ta keda riba e agenda, y 
caminda hunto nos por 
kibra e stigma aki. No 
solamente 
intencion, 
pero accion concreto lo 
beneficia nos comunidad. 


Minister Rocco Tjon: 
A ATENDE E DI CINCO EDICION DI ‘GLOBAL MENTAL 
HEALTH SUMMIT’ NA ARGENTINA 

(Diasabra 2or atardi) Tin 
un guera entre Israel y 
Hamas atrobe. E atake di 
Hamas riba Israel a sosode 
inesperadamente diasabra 
mainta 
y 
e 
sucesonan 
ta sigui rapidamente. E 
eventonan mas importante 
te awor y e reaccionnan na 
nan ta resumi aki. 
**Escalacion: 


E organisacion militante 
palestino Hamas a tira 
por lo menos 2.000 raket 
contra obhetivonan den 
Israel 
den 
oranan 
di 
madrugada for di e Strip di 
Gaza. 
Miembronan di Hamas a 
drenta Israel for di e Strip 
di Gaza. Den e parti sur 
di e pais, nan a saquea 
tankinan 
israeli, 
entre 
otro. Tambe nan a drenta 
un base militar. Israel ta 
totalmente sorprendí. 
Esaki ta potretnan di e 
mainta aki: 
Prome imagennan di e 
atake di raket contra Israel 
Israel ta ser ataka na 
diferente luga. Entre otro, 
despues ta sali imagennan 
di e ciudad di sderot den 
cual por mira hopi curpa 
riba caya. 
Un canridad no conoci di 
israelí ta ser tuma como 
rehén y hiba na E Strip di 
Gaza. 
Otro video cu ta circula riba 
rednan social ta mustra 
teroristanan 
di 
Hamas 
cu ta mustra soldadonan 
israeli morto. 
Esaki 
ta 
imagennan 
verifica di israelínan cu 
militantenan palestino a 
secuestra: 


Den atardi tin reportahe 
di combatimento entre e 
militar israeli y Hamas. 
Entre otro na sderot y 
luganan mas chikito cerca 
di e frontera cu Gaza, ta 
reporta tiroteo. 
Israel ya ta haciendo atake 
aereo contra Obhetivonan 
Di Hamas den E Strip 
Di 
Gaza, 
hogar 
di 
e 
organisacion 
militante, 
durante dia. Tambe tin 
morto. 
Riba e banda israeli, a 
confirma 100 morto te na e 
momento aki. Mas ku 900 
persona a keda heridá. No 
ta konosí e cantidad di 
rehén sivil i militar. 
Ta informá di por lo ménos 
198 
morto 
na 
banda 
palestino. 
E bataya ta concentra rond 
Di E frontera Cu E Strip Di 
Gaza, Den Sur Di Israel: 
E reaccionnan di mundo: 
Prome 
minister 
israeli 
Netanyahu ta papia cu su 
ciudadanonan 
mainta. 
“Nos ta den guera”, ela 
bisa. E ta papia di un atake 
sorpresa asesino y Ta bisa 
cu Hamas lo paga “un preis 
sin presedente”. 
E lider di Hamas, Ismail 


Haniya, a califica e atake 
como un bataya di Honor, 
resistencia 
y 
dignidad 
contra e “enemigo cu ta 
ocupa Gaza”. 
Despues 
un 
vocero 
di 
Hamas a bisa cu e operacion 
tambe ta un mensahe 
pa e paisnan arabe cu a 
normaliza e relacionnan cu 
Israel. Hamas ta un spina 
den e banda di e desaroyo 
aki. “Ta un estado hostil y 
nos mester stop nan.” 
Netanyahu: “Nos Ta den 
guera” 
Lider Di Hamas: “awe 
nos ta pone un fin na e 
ocupacion 
Presidente Biden (USA) 
a priminti Israel sosten 
di Merca. Tambe e ta 
adverti otro enemigonan 
di Israel pa no intensifica e 
situacion mas. 


Prome minister Rutte di 
Hulanda tambe ta papia 
di un atake sin precedente. 
“Israel tin tur derecho di 
defende su mes di esaki.” 
Ultino desaroyo: Isreal a 
duna ordo na su compania 
estatal di coriente pa corta 
suministro di coriente pa 
Gaza. 


Lesa mas: loke nos 
sa awor di e atake di 
Hamas riba Israel 


Diasabra mainta a drenta informe di cu lamper a dal y un 
fusebox di un cas na Paradera a pega na candela, mesora a 
dirigi bomberonan na e sitio. Na yegada di e bomberonan 
nan a baha e "breaker" y a paga e candela. Na e mesun 
momentonan ey a drenta varios yamada cu coriente a bay 
na algun cas na diferetente parti. Bomberonan a solicita 
presencia di Elmar na e sitio. 


Lamper a dal, 
fusebox a 
pega candela y 
coriente a bay na 
diferente area 

Diabierna ultimo, Minister 
di Enseñansa y Deporte 
Endy Croes a acudi na e 
di 17 Conference of Parties 
(COP) di e Convencion di 
Cartagena pa e Proteccion 
y 
Desaroyo 
di 
Medio 
Ambiente 
Marino 
den 
Region 
di 
Caribe 
na 
Hilton Caribbean Resort & 
Casino. 


Tambe presente na e “high 


level 
meeting” 
sesion 
ministerial 
aki 
tabata 
Minister di Naturalesa di 
Hulanda Sr. Christianne 
van der Wal y Prome 
Minister 
di 
Curaçao 
Gilmar (Pik) Pisas y tambe 
diferente 
ehecutivo 
di 
United Nations pa debati 
tocante biodiversidad. 


E 
meta 
principal 
di 
Convencion di Cartagena 


ta pa preveni, reduci y 
controla contaminacion e 
medio ambiente maritimo 
den 
region 
di 
Caribe. 
Ademas di esaki, promove 


e desaroyo sostenibel cu 
maneho di e recursonan 
natural. 
Minister 
Endy 
Croes ta felicita colega 
Minister Ursell Arends cu 


a lidera e proyecto aki y 
ta gradici tur participante 
internacional cu a bin 
Aruba pa acudi na e evento 
aki. 


MINISTER ENDY CROES TA ACUDI NA CONVENCION DI 
CARTAGENA PA E PROTECCION Y DESAROYO DI MEDIO 
AMBIENTE MARINO DEN REGION DI CARIBE 

07.10.2023. Den e dianan 
cu a pasa y den e lunanan 
cu ta sigui, Aruba lo por 
sigui 
experencia 
basta 
yobida. Algun ta mira esaki 
como un bendicion, pero e 
por ta tambe inicio di un 
menasa pa salud publico, 
si como poblacion nos no 
ta conciente y traha hunto 
pa minimalisa e risico di 
malesanan transmiti pa 
sangura. 


Manera ta conoci, sangura 
mester di awa pa por buta 
su wabonan. Mas awa keda 
para rond di cas despues di 
yobida, mas oportunidad 
e sangura tin pa broei 
dentro di 8-10 dia. Pa nos 
por minimalisa e risico cu 
Aruba por bay experencia 
un brote di Dengue manera 
varios otro pais den Latino 
America, ta importante 
pa nos tur hunto ataca e 
problematica for di su raiz. 
Esaki ta ensera reduci of 
stop e sangura di sigui 
broei na cantidad grandi. 
Esaki nos por haci door di: 
• 
Tira afo of warda 
tur obheto cu por retene 
awa 
innesesariamente 
paden y rond di cas, scol, 
trabou y alrededor dibo. 
Por ehempel scoter bou 
mata, tire, coy hunga pafo, 
vas cu mata of flor y mas 
• 
Tapa tur awa para 
cu tin proposito manera 
e.o pa muha mata of duna 
bestia tur dia. Por ehempel 
hemchi bou erco of bari cu 
awa di yobida y mas 
• 
Ta extra alerta riba 
awa para cu proposito di 
bida pa mata of mascota 
por ehempel vas cu mata 
of flor, baki awa di bestia, 


vijver cu mata di lili y mas 


Di dos (2) paso ta proteha 
bo mes pa bo no haña 
Dengue, esaki bo por haci 
door di: 
• 
Bisti 
paña 
cu 
manga y pia largo durante 
oranan di atardi pa anochi 
• 
Uza 
repelente 
contra sangura riba cuero 
cu no ta cubri cu paña 
• 
Den espacio pafo di 
cas cende un mecha of uza 
bela contra sangura 
• 
Sera 
porta 
y 
bentana di cas prome cu 
bira scur of uza screen 
• 
Evita 
di 
bishita 
areanan 
unda 
bo 
ta 
conciente 
cu 
tin 
hopi 
sangura 
• 
Spuit 
paden 
di 
cas, camber, oficina y 
areanan cu bo ta frecuenta 
regularmente cu producto 
pa mata sangura. 


Di tres (3) paso ta proteha 
otronan rond dibo ora 
cu bo tin Dengue of tin 
sintomanan di Dengue. 
Esaki bo ta haci door di 
evita di wordo pica pa 
sangura. E sintomanan di 
Dengue ta entre otro: 
• 
Keintura 
• 
Dolor di cabes 
• 
Biramento 
di 
stoma y sacamento 
• 
Dolor di weso, joins 
y musculo 
• 
Dolor di wowo 
• 
Rash riba curpa 
Si 
bo 
ta 
presenta 
e 
sintomanan aki, consulta 
bo dokter di cas. 
Pa 
mas 
informacion 
like nos Facebook page 
Directie Volksgezondheid 
DVG Aruba, Follow nos 


riba Instagram directie_ 
volksgezondheid_aruba, 
subi nos website www.dvg. 
aw, yama nos na 5224200 
of mail nos na servicio@ 
dvg.aw 


Tuma accion pa preveni, proTeha y 
STop Dengue 
Yobida por ta inicio di un menasa pa salud publico 

Diasabra atardi ora cu empleadonan a presenta na South 
Beach a nota cu e lugar a keda destrui, ora a bay controla e 
grabacion di e camaranan di seguridad a descubri cu den 
oranan di 5'or di madruga un homber a presenta y causa 
tur e destruccion. 


Polis a ser yama y a bin tuma e keho y a conseha e doño pa 
entrega e grabacion na recherche. 


Madruga un 
homber a comete 
varios destruccion 
na South Beach 


Diadomingo 
mainta 
a 
drenta 
informe 
di 
un accidente pabao di 
rotonde Pos Chikito cu 
hende herida, mesora a 
dirigi tanto polis como 
ambulans na e sitio. Na 
yegada dibe patruya a bin 
compronde cu aki ta trata 
di un accidente unda e 
dama chauffeur bayendo 
pabao a perde control 
saliendo for di e rotonde 
y a perde control y a bay 
dal e vangrails memey di e 
camindanan. 


E impacto tabata fuerte te 
pa e dama keha di dolor na 
su boca, cabes y nek. 


Na yegada di e ambulans 
nan a atende e dama y a 
transporte pa hospital. 


Dama chauffeur ta accidenta 
saliendo for di rotonde Pos 
Chikito y a resulta herida 


Diasabra anochi un patruya atento a nota 
un auto sospechoso y busca posiblemente 
pa un hit & run a ser señala den Weststraat 
y a pidi refuerso di mas patruya, mesora a 
dirigi e refuerso na e sitio. Ora a controla 


e auto a bin haya 8 ecuatoriano y a detene 
nan tur y a hibanan warda di polis y for 
di eynan a hibanan na warda nos costa 
unda eynan a bay revisa nan permiso di 
permanencia na Aruba. 


Manera SarDinChi Den Blik 8 
eCuatoriano geProP Den auto 
SoSPeChoSo a Ser Para Pa PoliS Den 
WeStStraat 


Diasabra madruga a drenta informe di un accidente na 
Sabanilla Abao, mesora a dirigi un patruya na e sitio. na 
yegada di e patruya a bin compronde cu aki ta trata di un 
accidente unda cu un Nissan Cube a slip riba e caminda 
perde control y bolter. Afortunadamente ningun hende a 
resulta herida. 


nissan Cube a slip 
riba caminda muha 
perde control y bolter 

Minister Geoffrey Wever, 
durante un rueda di prensa, 
a presenta na pueblo di 
Aruba dos miembro Raad 
van Bestuur di Aruba Fair 
Trade Authority (AFTA). Pa 
por jega na candidatonan 
capacita pa e funcion di 
miembro di Raad van 
Bestuur di AFTA a sigui 
un proceso transparente 
na cual por medio di 
un 
decreto 
ministerial 
a stipula e profiel pa e 
funcion 
(functieprofiel) 
di miembro di Raad van 
Bestuur AFTA. A instala 
tambe un comision di 
solicitacion por medio di 
un 
decreto 
ministerial 
pa haci e parti di e 
solicitacion (werving en 
selectie) y e voordracht di e 
candidatonan na Minister 
Wever y na Conseho di 
Minister. 


E comision di solicitacion 
tabata 
consisti 
di 
diferente 
profesional: 


un profesional Hulandes 
implementatiemanager 
di AFTA, Presidente di 
Corte Commun di Husticia 
pa 
Aruba, 
Curaçao, 
Sint 
Maarten 
en 
van 
Bonaire, 
Sint 
Eustatius 
en Saba Sr. Maurits de 
Kort y un represenante di 
adviesbureau internacional 
Deloitte Dutch Caribbean. 
E proceso di solicitacion 
pa miembro di Raad van 
Bestuur AFTA tabata uno 
transparente y formalisa. 
Despues di e proceso di 
solicitacion e comision a 
postula dos candidato pa 
bira miembro di Raad van 
Bestuur di AFTA. Riba 
conseho di e comision 
di solicitacion, Minister 
Wever a aproba esaki. 


Diabierna 
6 
oktober 
2023, Minister Geoffrey 
Wever a presenta e dos 
miembronan di Raad van 
Bestuur AFTA. Ta trata 
di Sr. F.R. Sint Jago cu a 


wordo nombra presidente 
di Raad van Bestuur di 
AFTA y Sr. T.M. Snoep cu 
a wordo nombra ‘gewoon 
lid’ di AFTA. 


Pa varios luna Minister 
Wever 
y 
e 
team 
di 
implementacion 
ta 
bezig 
cu 
e 
trabounan 
preparatorio pa AFTA por 
cuminsa opera. E proyecto 
aki 
ta 
wordo 
financia 
cu 
fondo 
Hulandes 
y 
cu fondo di Aruba. E 
ultimo lunanan e team di 


implementacion ta bezig ta 
prepara website, oficina, 
proceduranan, HR beleid, 
AO/IC, profielschetsen pa 
miembronan di e Raad van 
Bestuur, etc. Actualmente 
ta kedando cla cu e oficina 
di AFTA pa e trabounan di 
AFTA pa pueblo di Aruba 
por cuminsa. 


“Mi ta contento cu e 
proceso 
transparente 
di 
nombracion 
di 
miembronan di Raad van 
Bestuur di AFTA a keda 


conclui. Pueblo di Aruba 
por a sigui e desaroyo di 
implementacion di AFTA 
y asina haya mas y mas 
conocemento 
di 
kiko 
AFTA lo significa y vooral 
cual ta e beneficionan di 
AFTA. AFTA lo mehora 
competencia 
entre 
companianan na Aruba, cu 
lo tin como consequencia 
cu tin mihor prijs y mihor 
calidad 
di 
producto 
y 
servicio. AFTA ta birando 
un 
realidad!”, 
Minister 
Wever a comenta. 


Minister Wever a presenta Raad van Bestuur AFTA 


En conexion Dia di Bombero, 
Prome Minister Evelyn Wever- 
Croes, den nomber di Gobierno 
di 
Aruba, 
ta 
gradici 
tur 
ciudadano di nos pais cu ta bisti 
uniform di curashi y balentia, 
nos bomberonan. Riba dia di 
Bombero, 9 di October, como 
un pueblo uni, nos ta honra nos 
ciudadanonan aki y ta gradici nan 
profundamente pa e trabou cu nan 
ta eherce pa brinda e siguridad na 
momento cu ta necesario. 


Dilanti vlamnan di candela y 
retonan 
den 
comunidad, 
nos 
bomberonan ta mustra e spirito 
berdadero di ta heroenan. Nan ta 
bay dilanti peliger na momento cu 
otronan lo mester huy poniendo 
nan bida na peliger pa asina 
proteha nos cas, nos comunidad. 
Nan compromiso cu nos pueblo ta 
bay mas leu cu paga candela. Nan 
ta esnan cu ta wordo yama den tur 
situacion insigur. Y pa e motibo 
aki, nan no solamente merece nos 
aprecio, sino tambe nos respet. 


Prome 
Minister, 
den 
nomber 
di Gobierno di Aruba y pueblo 
di Aruba, ta gradici Cuerpo di 
Bombero di Aruba pa e trabou cu 
nan ta eherciendo pa e siguridad 
di nos tur. 


“Ban laga e trabou di bombero, 
nan actonan den nos comunidad, 
inspira cada un di nos pa ta miho 
ciudadanonan, pa tin mas curashi 
y pa brinda yudansa na nos 
bisiñanan den momentonan di 
necesidad. Nos ta balora e trabou 


cu bomberonan ta eherce. Nos ta 
aprecia e trabou cu nan ta haci 
pa nos. Un dia manera awe ta pa 
aumenta conscientisacion pa e 
comunidad yega mas cerca di nos 
Cuerpo di Bombero y gradici nan”, 
Prome Minister a expresa. 


Prome Minister Evelyn Wever-Croes: 
9 di October, Dia di Bombero 
DANKI NA NOS CUERPO DI BOMBERO PA E TRABOU CU 
NAN TA EHERCIENDO PA E SIGURIDAD DI NOS TUR 
“Un dia manera awe ta pa aumenta conscientisacion pa e comunidad yega mas cerca di nos 
cuerpo di bombero y gradici nan” 

Kamerlingh Onnesstraat 
- Diabierna anochi rond 
di 9:30 polis a bay altura 
di stadion RCA, unda cu 
2 homber lo a bringa cu 
otro. 


Señora di un di e homber- 
nan lo a mira con e otro 
homber a dal su casa 


despues di un argumento. 


E agresor lo a sigui cana 
bay nort y na yegada di po- 
lis nan a bay mesora unda 
cu algun persona a mustra 
nan. 
Pa nort di e muraya polis 
a bin topa cu e homber y 
mesora a wante eynan. 


Mientrastanto pazuid di 
RCA por a mira e homber 
herida sinta ariba un stoel 
y algun hende su rond. 
Ambulance a wordo pidi y 
tawata na caminda. 


Paramediconan na yegada 
a bay atende cu e homber, 


e la wordo herida na su 
pia cu un obheto. Posi- 
blemente e herida lo no 
tawata mucho serio; debi 


cu despues cu e Paramedi- 
conan a mira e herida nan 
a bandona e sitio. 


Un homber herida y un otro deteni 


despues di problema 


Diadomingo madruga a 
drenta informe di un ac- 
cidente cu hende herida 
pabao di rotonde Tanki 
Leendert, mesora a dirigi 
tanto polis como ambu- 
lans na e sitio. 
Na yegada di e patruya a 
bin compronde cu aki ta 
trata di un accidente fron- 
tal. 


Debi na e impacto 3 per- 
sona a resulta herida. Na 
yegada di e ambulansnan 
nan a atende e victimanan 
y a transporta nan pa hos- 
pital. 


Accidente frontal cu 3 hende herida 
na Tanki Leendert 

Diabierna anochi a drenta 
informe di un problema 
entre un ex-pareha na Ma- 


diki, mesora a dirigi pa- 
truya na e sitio. Na yegada 
di e patruya a bin com- 


pronde cu aki ta 
trata di un dama cu a bay 
busca algun pertenencia 


na cas di su ex-pareha y a 
start un problema cu por 
poco a hera bay for di man. 


Polis a papia cu ambos y a 
mustranan e camindanan 
pa nan cana. 


Dama a bay busca pertenencianan cerca 


su ex-pareha y cos a bay for di man 


Diasabra atardi laat a 
drenta informe di cu tin 
un dama a yega na sanger 
cu unicamente un sweater 
bisti, mesora a dirigi un 
patruya na e sitio. 


na yegada di e patruya a 
bin topa enberdad cu un 
dama sin paña di abao cu 
un sweater y e tabata san- 
grando. Mirando e caso 
aki a solicita un colega fe- 


menino pa bini na e sitio 
y a pidi pa slachtoﬀerhulp 
tambe bini. 
Eynan mesora polis a 
cuminsa cu e investiga- 
cion hpi delicado aki. 


Dama a yega botica sin paña di 
abao y sangrando 

Ser'i Teishi: Diasabra den 
oranan laat di anochi, 
chauﬀ eur di un Chevrolet 
Spark shinishi a wordo de- 
teni riba e caminda prin- 
cipal di San Nicolas pa 
Oranjestad, na altura di 
Camacuri. 
E Chauﬀ eur tabata binien- 
do for di pariba coriendo 
cu un velocidad hopi halto 
y tabata treciendo trafi co 
den peliger, na varios oca- 
sion e la casi a causa un 
accidente. 


Probablemente chauﬀ eur- 
nan riba caminda a nota 
su actitud asina irespon- 
sabel den trafi co, cu nan 
a bati alarma prome cu e 
causa un daño grandi na 
otro of na su mes. 
Mesora polis a bay direc- 


cion di Green Corridor, 
na prome instante polis a 
dun'e ordo pa e para, pero 
no a respeta e ordo di au- 
toridad y a sigui core. Riba 
e caminda di Camacuri cu 
un poco esfuerzo, e pa- 
truyanan di polis a logra 
blokea e Chevrolet Spark y 
asina logra cu e chauﬀ eur 
mester a baha caminda y 
para su auto. 


E agentenan policial a 
nota a cu e chauﬀ eur ta 
mustra di ta bou inﬂ uen- 
cia. E la wordo deteni y cu 
transportwagen e la wor- 
do transporta pa warda di 
polis, pa asina haci test di 
alcohol cu ne. Su auto a 
keda confi sca y cu take- 
lwagen hiba pa warda di 
polis. 


Chauffeur iresponsabel deteni, despues di na 


varios ocasion a trece traﬁ co na peliger 


Diasabra atardi polis a 
nota un auto cometiendo 
infraccion den trafi co riba 
Sasakiweg mesora a polis 
a para y a atende e chauf- 
feur pa e infraccion co- 
meti. 


Polis ta tene control pa 
asina haci nos trafi co mas 
sigur.! 


Controlnan den traﬁ co ta sigi polis a para y 
a controla un auto riba Sasakiweg 

Mi ta grita ,yora mi identidad….. 
Mi no sa kiko mas pa mi grita mi libertad……. 
For di dia cu mi a nace,siiii…..na mi 
parto ya den lombrishi di mi mama, 
ya mi identidad ta conoci kaba. 
Mi a siña for di chikito canta na mi bandera….. 
balor ta di respeta mi gran- 
di nan ,nan grandesa….. 
Na mi pecho a resona nos dushi Himno……. 
y cu awa na wowo 
mi a mira mi escudo……… 
awe punto di libertad sea digno pa respeta. 
Historia a conta mi hopi cos….. 
den un solo voz…… 
cu mi identidad……. 
Arubiano mi ta di fe y firmesa….. 
rondona mi lama cristalino,esei ta mi libertad. 


Orguyoso di mi talento…… 
cu ta haci mi asina fuerte y contento……. 
Nos rikesa na cultura,ta yena mi cu emocion……… 
ta Fuente di mi inspiracion. 
Solo cayente y ardiente ta briya cu su splendor, 
cu no tin lugar pa odio y rencor. 
Mi sanger indjan ta mi iden- 
tidad cu ta sobresali tur caminda, 
for di mi mucha mi a canta cu pasion y ilusion mi 
patria asina stima. 
Unda cu mi a bai ,Arubiano mi ta di curason, 
cu mi por haci mas pa mi pais cu hopi emocion. 
Di mi mayornan cu a edu- 
ca cu mi hopi responsabilidad, 
awe nan ta fuente di mi composicion. 
Tata Dios,cu a regala mi un don excepcional, 
pa recita mi poema na mi patria cu voz angelical. 
Leu ainda,mi desea cu mi pa- 
tria ta bunita y no sushi 
ban mantene nos pais den un lugar hopi dushi. 
No ignora bo patrimonio, 
lucha pe y duna testimonio 
cu Aruba ta un tesoro, 
di nos rikesa nos lenga materno Papiamento 
ta asina precioso y balioso. 
MI IDENTIDAD,ARUBIANO MI TA 
Autor : Clarette Quandus 
7 Oktober 2023 


MI IDENTIDAD, ARUBIANO 
MI TA 


FT. LAUDERDALE - E siman cu a pasa 
minister Oduber tawata di bishita na 
Carnival Cruise lines y tambe Florida Ca- 
ribbean Cruise lines Association (FCCA) 
hunto cu CEO di APA sr. Figaroa, COO 
di APA sr. Arends y tambe sr. Melchiors 
cu a representa ATA pa discuti e cruise 
passenger fee (CPF) y tambe haci un pre- 
sentacion di tur e proyectonan di upgrad- 
ing di producto Aruba. E CPF ta e fee cu 
barconan crucero ta paga APA pa cada 
pasehero cu drenta Aruba. E entradanan 
aki ta wordo inverti pa APA pa mehora e 
experiencia di e turista crucero. 


Den e cuadro aki a bishita Carnival Cruise 
lines y FCCA pa discuti e tema impor- 
tante aki y pa comparti cu nan e direccion 
cu pais Aruba ta bai. Na mes momento a 
duna un presentacion hopi amplio di tur 
e proyectonan di mehoracion y upgrading 
di infrastructura cu ta den ehecucion y 
tambe den pipeline. 


Carnival cruise lines tambe a duna e del- 
egacion un update di aña 2023 y tambe 
nan proyeccionan pa aña 2024. Banda di 
esaki a comparti tambe nan guest satis- 
faction di nan pasaheronan ora nan bishi- 
ta Aruba. 


Pa loke ta aña 2023 esaki tawata uno hopi 
positivo pa Carnival Cruise. Aruba lo rici- 
bi mas di 210.000 pasahero e aña aki di 
Carnival y esaki ta un aumento drastico 


compara cu aña 2022. 


Pa aña 2024 nan a comparti cu e delega- 
cion cu Aruba lo bai experiencia un au- 
mento di 30% asina surpasando 250.000 
turista crucero di Carnival Cruise 
lines so. 


Nos tawata contento pa scucha cu Car- 
nival cruise lines, mescos tawata e caso 
cu Royal Caribbean, Norwegian, Disney 
Cruise lines, Princess Cruise lines, Hol- 
land America y Ritz Carlton, nan tambe lo 
bai aumenta nan cantidad di calls y pasa- 
heronan pa aña 2024. Aruba ta keda un 
destinacion hopi gusta pa turistanan cru- 
cero y nan ta menciona cu esaki ta danki 
na tur e inversionan cu ta wordo haci pa 
mehora y eleva product Aruba. Nan ta 
considera e hecho cu tin inversionan con- 
tinuo como algo sumamente positivo pa 
nan bishitantenan. 


Sra. Michele Paige cu ta CEO di FCCA a 
informa nos cu Aruba ta wordo considera 
un destinacion di calidad halto pa liñan- 
an crucero y nan a bisa cu Aruba ta keda 
‘’high in demand’’. Nan a gradici nos pa 
e partnership, pa e stabilidad politico cu 
Aruba ta brinda y tambe pa tur e inver- 
sionan cu ta wordo haci pa ofece un miho 
experiencia pa e tutista crucero. Sigur 
un siman hopi exitoso pa loke ta turismo 
crucero pa Aruba. 


Minister Dangui Oduber 
CARNIVAL CRUISE LINES LO 
AUMENTA CANTIDAD DI PASAHERO 
CU 30% NA AÑA 2024 

VALIDO TE DIALUNA 09 DI OCTOBER 2023, 
18:00 ORA 


TEMPO: 
AWE TARDI Y AWE NOCHI: LEVEMENTE TE 
PARCIALMENTE NUBLA Y GENERALMENTE 
SECO 
DEN MARDUGA Y MAYAN: PARCIALMENTE 
NUBLA CU UN AWACERO BREVE 


TEMPERATURA MAXIMO 32 GRADO CELSIUS 
TEMPERATURA MINIMO 27 GRADO CELSIUS 
INDICE DI CALOR (HEAT INDEX) DEN Y ROND 
DI ORANAN DI MERDIA: 33 PA 45 GRADO CEL- 
SIUS 
UV INDEX: 12 


TEMPO TROPICAL SIGNIFICANTE: 
NINGUN 


POTENCIAL DI AWACERO PA PROXIMO 24 ORA: 
1 TE 3 MM; LOCALMENTE ESAKI POR TA DIFE- 
RENTE. 


REGISTRACION DI TEMPERATURA (GRADO 
CELSIUS) Y 
AWACERO (MM) DEN ULTIMO 24 ORA (8’AM PA 
8’AM): 


AIRPORT : MAX 32 / MIN 26 / 6.7 MM 
WESTPUNT: MAX 32 / MIN 26 / 8.2 MM 
STA ROSA: MAX 32 / MIN 26 / 6.6 MM 


PRONOSTICO DI TEMPO PA PROXIMO 3 DIAN- 
AN: 
PARCIALMENTE NUBLA CU UN AWACERO 
BREVE. 
BIENTO LO TA FOR DI DIRECCION OOST TE 
OOST- ZUIDOOST Y MODERA TE BASTA 
FUERTE; 
POSIBLEMENTE FUERTE DEN RAFAGA. 
TEMPERATURA (GRADO CELSIUS) 
MAX / MIN LO TA: 32 / 27 


Diasabra anochi despues 
di cu debi na e condicion 
di e tempo a move e sitio 
pa e celebracion di e Bir- 


gen di e Santo Rosario pa 
Pro-Catedral San Fran- 
cisco di Asis na Oranjes- 
tad. Esaki a conta un mul- 


titud di feligresnan fiel cu 
a asisti na e ceremonia di 
Celebracion. 


DEN E PRO-CATEDRAL SAN FRACISCO DI ASIS YEN A TUMA LUGAR 
E CELEBRACION Di LA BIRGEN DI SANTISIMO ROSARIO 


Diabierna anochi a drenta 
informe di un caso di me- 
nasa na Caya Frere Henri- 
cus, mesora a dirigi un pa- 
truya na e sitio. Na yegada 
di e patruya a bin encon- 
tra cu un banda di e par- 
tidonan mientras e otro 
partido a bay na warda di 
polis Oranjestad. Polis a 
papia cu ambos y a spli- 
canan nan derecho y e ca- 
minda pa cana bay si nan 


ta desea di entrega keho 
na recherche. 


Polis a bay Caya Frere 
Henricus pa un caso di menasa 

Durante e prome TYR Gi- 
ants Open exitoso e fin di 
siman tras di lomba, por 
a conta cu dos maestro di 
ceremonia (MC), cu a haci 
un trabou impresionante y 
diferente na loke e mundo 
di natacion sa custuma cu 
ne. 
Hopi tabata e comentari- 
onan positivo riba e mane- 
ra innovativo pa Aruba, 
con e dos MC-nan a dirigi 
e Campeonato y apoya e 
landadonan cu hopi ani- 
mo. 
Riba peticion di e miem- 


bronan di Giants Aquatics 
Aruba, diahuebs anochi 
e famia di Giants Aquat- 
ics Aruba a bin hunto pa 
asina firma un MOU cu 
sr. Addonsito Croes y sra. 
Tiziana La Torre. 


Ta trata di un MOU den 
cual tur dos persona a 
firma pa fungi como MC 
na tur evento di Giants 
Aquatics Aruba y sigur na e 
TYR Giants Open. Ambos 
lo fungi como MC exclusi- 
vamente pa Giants Aquat- 
ics Aruba den e mundo di 


natacion. E miembronan 
presente a firma como 
testigo di e gran acontec- 
imento aki. Cu e paso aki, 
Giants Aquatics Aruba ta 
sigui introduci cambionan 
na bienestar di mundo di 
natacion na Aruba, adema 
di sigura otro exitoso TYR 
Giants Open. 
Giants Aquatics Aruba ta 
gradici y yama bon bini un 
biaha mas na tanto Tiz- 
iana La Torre como Ad- 
donsito Croes na e gran 
famia di Giants Aquatics 
Aruba. 


Addonsito Croes y Tiziana La Torre: 


Dos MC exclusivo pa Giants Aquatics Aruba 

Ta dushi pa mira hoben- 
nan felis y contento ape- 
sar di nan retonan cu nan 
tambe 
tin. 
Fundacion 
Centro Famia Piedra Plat 
ta contento di por a or- 
ganisa e Youth Challenge 
& Talent Camp e aña aki 
pa hobenan. 


Nan a enjoy Arte, Baile, 


Musica, Workshop, Sport, 
Video 
Games, 
Hiking, 
Beach Tennis na BTA, y 
ultimo dia na Water Park 
na Hooiberg. 


E workshopnan a wordo 
enfocando ariba tres area, 
con pa hoben activa nan 
mihor version, con pa ho- 
ben sea e diferencia posi- 


tivo den comunidad y pa 
activa e interes pa hoben 
crea projecto den comuni- 
dad. 


Danki na e guest speak- 


ers, Mr. Frits van Dijk, 
Sra. Franchesca Heinze y 
Miss Aruba, Karol Croes. 
Danki tambe na e mayor- 
nan pa confia nos cu boso 
yiunan, danki na Ander- 


son & Jenifer y nan ekipo 
di lidernan pa e tremen- 
do trabou haci, danki na 
CEDE Aruba cu nos por a 
mantene e Campamento 
na un prijs social y danki 
na ATHA cu a yuda nos 
cubri e entrada di Aruba 
Waterpark y tur otro cu a 
aporta na e Camp aki. 


Hobenan, see you all soon 
again den un otro activi- 
dad na FCFPP. God bless 
you all. 


Youth Challenge Talent Camp, 


2023 Exitoso 


